**Σύλλογος Συνταξιούχων ΑΤΕ**

Αμερικής 6 T.Κ.10671

Τηλ: 2103637726/2103623583

Mail: silsinate@hotmail.com

 Αθήνα 08/10/2019

**Συνάντηση με τον Νέο Διοικητή του ΕΤΕΑΕΠ**

Ο Σύλλογός μας αναδεικνύοντας τα προβλήματα των χιλιάδων συνταξιούχων και μέσω της ΑΓΣΕΕ που ο Πρόεδρος της και ο Γεν. Γραμματέας μας, είναι μέλη του Δ.Συμβουλίου, σε συνάντηση με το νεο Διοικητή του ΕΤΕΑΕΠ, που βρίσκεται στο στάδιο της ενημέρωσης του έθεσαν τα προβλήματα των Συνταξιούχων.

Ενδεικτικά:

* Πορεία και ρυθμός έκδοσης νέων συντάξεων επικούρησης και χηρείας (προηγείται η έκδοση της κύριας σύνταξης), προβλήματα που έχουν προκύψει από τον επανυπολογισμό των επικουρικών συντάξεων, αναδρομικά περιόδου 6/2015 -5/2016 από περικοπές αντισυνταγματικών νόμων 4051 & 4093/2012 που συνεχίζονται μέχρι σήμερα.
* Το βασικό πρόβλημα του ΕΤΕΑΕΠ είναι ο τεράστιος όγκος των εγγράφων του Αρχείου των 25 επιμέρους Ταμείων, οι χώροι που καταλαμβάνουν , του οποίου η ψηφιοποίηση αξιώνει πόρους, χρόνο και εξοπλισμό υψηλής τεχνολογίας.
* Σχεδιάζεται η εγκατάσταση σύγχρονου τηλεφωνικού κέντρου με δυνατότητα κατανομής και εξυπηρέτηση τηλεφωνικής διεκπεραίωσης αιτημάτων και παροχές πληροφόρησης των συνταξιούχων σε ατομικό επίπεδο.
* **Επίσης παραδόθηκαν στον Διοικητή προς ενημέρωση, υπομνήματα της ΟΣΤΟΕ και του Συλλόγου Συνταξιούχων ΑΤΕ προς την ηγεσία του Υπουργείου Εργασίας που αφορούν:**
* **Στην περικοπή της επικούρησης σε 3.000 συνταξιούχους (τεως ΑΤΕ-ΕΛΕΜ)**
* Στο αίτημα των Συλλόγων Συνταξιούχων του ΤΑΠΛΤΑΤ (Ταμείο διαφόρων συγχωνευθέντων Τραπεζών) για ένταξή τους στο ΕΤΕΑΕΠ).